Jaunimo nakvynės namai

Apie siaubo filmą skaitykite straipsnyje Nakvynės namai (2005 filmas), apie jo antrąjį dalį − Nakvynės namai (antra dalis).

Jaunimo nakvynės namai, jaunimo hostelis − bendrabučio tipo viešbutis, kuriame galima pigiai, tačiau be patogumų, pernakvoti; nakvynės namai. Juose dažniausiai miegama viename kambaryje su kitais nakvynės namų svečiais, dalinantis su jais bendru dušu, tualetu ir virtuve.

Istorija 

Pirmąjį jaunimo viešbutį 1912 m. įrengė Richard Schirrmann Vokietijoje, Altenos pilyje. Įkurti pirmuosius jaunimo nakvynės namus paskatino Vokietijos jaunimo judėjimas, siekiantis neturtingiems bei jaunimui atverti kelią į pasaulį. Jaunimas buvo įpareigotas nakvynės namus prižiūrėti pats, kiek galima sumažinti jų išlaikymo išlaidas ir originaliai kurti interjerą.

Bruožai 
Viename kambaryje būna nuo 2 iki 20 lovų. Svečiai gali naudotis bendrais vonios kambariais, virtuvėmis, poilsio kambariais. Miegamieji būna skirti tik moterims, tik vyrams arba abiejų lyčių svečiams. Asmeninius daiktus svečiai gali palikti rakinamose spintelėse, tačiau dažniausiai už tai tenka papildomai sumokėti. Jaunimo nakvynės namai klientus patalyne aprūpina nemokamai. Tačiau kai kur patalynę ar rankšluosčius gali tekti išsinuomoti už papildomą kainą. 

Paprastai jaunimo nakvynės namai siūlo nemokamus pusryčius, kuriuos sudaro kava, arbata, sumuštiniai, skrebučiai, dribsniai, pienas. Dažniausiai jaunimo nakvynės namai būna įsikūrę prie pagrindinių miesto stočių arba centre. Nors tokiuose nakvynės namuose paprastai negalima apsistoti ilgesniam kaip mėnesio ar dviejų savaičių laikotarpiui, kai kur galimas ir ilgalaikis apgyvendinimas.

Privalumai 
Žema kaina, lyginant su viešbučiais, ar tomis įstaigomis, kur svečiams siūloma tik nakvynė ir pusryčiai (); vieta žmogui vienai nakčiai jaunimo nakvynės namuose kainuoja nuo 6 iki 50 eurų
Jaunimo nakvynės namuose, priešingai nei viešbučiuose, svečiai turi galimybę daugiau bendrauti vieni su kitais, susipažinti, nes yra daug bendrų erdvių - virtuvės, poilsio, žaidimų kambariai.
Jaunimo nakvynės namuose aplinka laisvesnė, mažiau formali nei viešbučiuose.

Trūkumai 
Yra daug bendro naudojimo patalpų, bendri miegamieji, todėl išauga vagysčių tikimybė
Privatumo trūkumas
Triukšmas gali trukdyti išsimiegoti, pailsėti, nes kambaryje, kuriame stovi kelios lovos, gali trukdyti knarkimas, vėlai grįžtantys arba anksti besikeliantys svečiai
Apsistoja jaunimas, kuris daug laiko praleidžia „ant kojų“, dėl to bendrame miegamajame sudėti batai, drabužiai, daiktai gali skleisti nemalonų kvapą
Dažniausiai jaunimo nakvynės namuose galioja taisyklė, kad juose apsistoti gali tik jaunesni nei 35 metų žmonės.

Lietuva 
Lietuvoje jaunimo nakvynės namai veikia Druskininkuose, Ignalinoje, Kaune, Klaipėdoje, Panevėžyje, Šiauliuose, Vilniuje ir kt. 

Pigiausiai nakvynė Lietuvoje vienam žmogui kainuoja apie 9 eurus.

Nuorodos 
Jaunimo nakvynės namai Lietuvoje

Turistų  apgyvendinimo patalpos
jaunimas
pastatai

da:Vandrerhjem
de:Jugendherberge
en:Hostel#'Youth Hostel' beginnings
fr:Auberge de jeunesse
it:Ostello della gioventù
nl:Jeugdherberg
pl:Schronisko młodzieżowe
pt:Albergue
sv:Vandrarhem